**ADATKEZELÉSI TÁJÉKOZTATÓ**

**Dolgozók részére**

A Magyar Táncművészeti Egyetem (a továbbiakban: MTE vagy Adatkezelő) mint adatkezelő az alábbiak szerint tájékoztatja az MTE dolgozóit mint érintetteket a személyes adataik kezeléséről.

1. AZ ADATKEZELŐ ADATAI, ELÉRHETŐSÉGE

Adatkezelő: Magyar Táncművészeti Egyetem

Székhely: 1145 Budapest Columbus u. 87-89.

Levelezési cím: 1592 Budapest Zugló 1., Pf. 472.

E-mail cím: [titkarsag@mte.eu](mailto:titkarsag@mte.eu)

Adatvédelmi tisztviselő neve és elérhetősége:

Rendeki-Kovács Ügyvédi Iroda, [dpo@mte.eu](mailto:dpo@mte.eu).

Az Adatkezelő adatkezelési tevékenysége megfelel a hatályos jogszabályoknak, így különösen az alábbiaknak:

* Az Európai Parlament és a Tanács (EU) 2016/679 rendelete (2016. április 27.) – a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (a továbbiakban: Általános Adatvédelmi Rendelet vagy GDPR);
* Az információs önrendelkezési jogról és az információszabadságról szóló 2011. évi CXII. törvény (a továbbiakban Infotv.).

Az MTE elkötelezett a személyes adatok védelme tekintetében, a személyes adatokat bizalmasan kezeli, és megtesz minden olyan szükséges biztonsági, technikai és szervezési intézkedést, amely a személyes adatok védelmét és biztonságát garantálja.

Az Adatkezelő fenntartja magának a jogot, hogy jelen Adatkezelési tájékoztatót bármikor egyoldalúan módosítsa, az esetleges változásokról megfelelő időben értesíti az érintetteket.

1. A KEZELT SZEMÉLYES ADATOK TÍPUSA, AZ ADATKEZELÉS CÉLJA, JOGALAPJA ÉS IDŐTARTAMA

|  |  |
| --- | --- |
| 1. **Jogviszony létesítése, fenntartása, megszüntetése** | |
| **Adatkezelés célja** | A foglalkoztatott személyekkel létesített jogviszonyból fakadó jogok és kötelezettségek, és az ezen jogviszonyra irányadó egyéb jogszabályi kötelezettségek teljesítése (pl. nyilvántartások vezetése), továbbá a munkáltatói jogok gyakorlása, illetve az oktatók, kutatók, dolgozók jogai gyakorlásának és kötelezettségeik teljesítésének biztosítása. |
| **Kezelt személyes adatok köre** | A közalkalmazottak jogállásáról szóló 1992. évi XXXIII. törvény (a továbbiakban: Kjt.) hatálya alá tartozó foglalkoztatottak, vagyis akár a Magyar Táncművészeti Egyetemen, akár Magyar Táncművészeti Egyetem Nádasi Ferenc Gimnáziumában és Kollégiumában dolgozó közalkalmazottak tekintetében a Kjt. által előírt személyes adatok, vagyis a közalkalmazotti alapnyilvántartás adatai:  A közalkalmazott  I.  - neve (leánykori neve)  - születési helye, ideje  - anyja neve  - TAJ száma, adóazonosító jele  - lakóhelye, tartózkodási hely, telefonszáma  - családi állapota  - gyermekeinek születési ideje  - egyéb eltartottak száma, az eltartás kezdete  II.  - legmagasabb iskolai végzettsége (több végzettség esetén valamennyi)  - szakképzettsége(i)  - iskolarendszeren kívüli oktatás keretében szerzett szakképesítése(i), valamint meghatározott munkakör betöltésére jogosító okiratok adatai  - tudományos fokozata  - idegennyelv-ismerete  III.  - a korábbi, közalkalmazotti jogviszonyban töltött időnek tekintendő, illetve a fizetési fokozatának megállapításánál figyelembe veendő jogviszonyban töltött időtartamok megnevezése,  - a munkahely megnevezése,  - a megszűnés módja, időpontja  IV.  - a közalkalmazotti jogviszony kezdete  - állampolgársága  - a bűnügyi nyilvántartó szerv által kiállított hatósági bizonyítvány száma, kelte  - a jubileumi jutalom és a végkielégítés mértéke kiszámításának alapjául szolgáló időtartamok  V.  - a közalkalmazottat foglalkoztató szerv neve, székhelye, statisztikai számjele  - e szervnél a jogviszony kezdete  - a közalkalmazott jelenlegi besorolása, besorolásának időpontja, vezetői beosztása, FEOR-száma  - címadományozás, jutalmazás, kitüntetés adatai  - a minősítések időpontja és tartalma  VI.  - személyi juttatások  VII.  - a közalkalmazott munkából való távollétének jogcíme és időtartama  VIII.  - a közalkalmazotti jogviszony megszűnésének, valamint a végleges és a határozott idejű áthelyezés időpontja, módja, a végkielégítés adatai  IX.  A közalkalmazott munkavégzésére irányuló egyéb jogviszonyával összefüggő, Kjt. szerinti adatai.  A közalkalmazotti alapnyilvántartás adatai közül a munkáltató megnevezése, a közalkalmazott neve, továbbá a besorolására vonatkozó adat közérdekű, ezeket az adatokat a közalkalmazott előzetes tudta és beleegyezése nélkül nyilvánosságra lehet hozni.  A nemzeti felsőoktatásról szóló 2011. évi CCIV. törvény (a továbbiakban: Nftv.) hatálya alá tartozó foglalkoztatottak tekintetében az Nftv. által előírt személyes adatok:  a) családi és utónév, nem, születési családi és utónév, születési hely és idő, anyja születési családi és utóneve, állampolgárság, oktatási azonosító szám, személyazonosító okmány száma, adóazonosító jele;  b) lakóhely, tartózkodási hely, értesítési cím;  c) munkaviszonyra, közalkalmazotti jogviszonyra, megbízási jogviszonyra vonatkozó adatok:  ca) a munkáltató - több esetén valamennyi munkáltató - megnevezése, megjelölve, hogy mely munkáltatóval létesített foglalkoztatásra irányuló további jogviszonyt,  cb) végzettségi szint, szakképzettség, szakképesítés, idegennyelvtudás, tudományos fokozat,  cc) munkában töltött idő, közalkalmazotti jogviszonyba beszámítható idő, besorolással kapcsolatos adatok,  cd) kitüntetések, díjak és más elismerések, címek,  ce) munkakör, vezetői megbízás, munkakörbe nem tartozó feladatra történő megbízás, munkavégzésre irányuló további jogviszony, fegyelmi büntetés, kártérítésre kötelezés,  cf) munkavégzés ideje, túlmunka ideje, munkabér, illetmény, továbbá az azokat terhelő tartozás és annak jogosultja,  cg) szabadság, kiadott szabadság,  ch) az alkalmazott részére történő kifizetések és azok jogcímei,  ci) az alkalmazott részére adott juttatások és azok jogcímei,  cj) az alkalmazott munkáltatóval szemben fennálló tartozásai és azok jogcímei,  ck) kutatói tevékenység, tudományos munka, művészeti alkotói tevékenység, azok eredményei, a doktori képzésben és doktori fokozatszerzési eljárásban oktatói, kutatói minőségben történő részvételre vonatkozó adatok,  cl) az Nftv. 26. § (3) bekezdés szerinti nyilatkozat,  cm) a felsőoktatási intézmény mint megbízó által megbízási jogviszonyban történő foglalkoztatás - a gazdasági tanács elnöke és tagja - esetén az Nftv. 25. § (4) bekezdésében előírt feltétel igazolására vonatkozó adatok;  d) az oktatói munka hallgatói véleményezésének eredményei;  e) habilitációs eljárás eredménye;  f) az adatokat igazoló okiratok azonosítására szolgáló adatok.  A nemzeti köznevelésről szóló 2011. évi CXC. törvény (a továbbiakban: Nkt.) hatálya alá tartozó foglalkoztatottak tekintetében az Nkt. által előírt személyes adatok:  - A pedagógus oktatási azonosító száma, pedagógusigazolványának száma, a jogviszonya időtartama és heti munkaidejének mértéke.  - Az óraadó tanárok:  a) neve,  b) születési helyét, ideje,  c) nemét, állampolgársága, nem magyar állampolgár esetén a Magyarország területén való tartózkodás jogcíme és a tartózkodásra jogosító okirat megnevezése, száma,  d) lakóhelye, tartózkodási helye,  e) végzettségével, szakképzettségével kapcsolatos adatok,  f) oktatási azonosító száma. |
| **Adatkezelés jogalapja** | Az Adatkezelőre vonatkozó jogi kötelezettség teljesítése (GDPR 6. cikk (1) bekezdés c) pontja) a Kjt. 83/B.§-a és 5. számú melléklete, az Nftv. 3 számú melléklet I/A. fejezete, illetve az Nkt. 26. fejezete alapján. |
| **Hozzáférésre jogosultak** | MTE erre feljogosított munkatársai, olyan mértékben, ami az ellátott pozíció, feladatkör teljesítéséhez elengedhetetlenül szükséges. |
| **A személyes adatok címzettjei** | Az Nftv. alapján kezelt személyes adatok az Nftv. 3. sz. melléklet I/A. fejezetében írtak szerint továbbíthatók. Pl. a társadalombiztosítási, illetmény és munkabér vagy más juttatás kifizetőhelyének minden olyan adat, amely az illetmény, munkabér vagy más juttatás, jogosultság megállapításához, igénybevételéhez szükséges; a felsőoktatási információs rendszer működéséért felelős szervnek minden olyan adat, amelyet e törvény szerint a felsőoktatási információs rendszer kezelhet.  Az Nkt. alapján kezelt személyes adatok - az Nkt.-ben meghatározottak szerint, a személyes adatok védelmére vonatkozó célhoz kötöttség megtartásával - továbbíthatók a fenntartónak, a kifizetőhelynek, a bíróságnak, rendőrségnek, ügyészségnek, a közneveléssel összefüggő igazgatási tevékenységet végző közigazgatási szervnek, a munkavégzésre vonatkozó rendelkezések ellenőrzésére jogosultaknak, a nemzetbiztonsági szolgálatnak. A köznevelési intézmények az alkalmazottak személyes adatait csak a foglalkoztatással, a juttatások, kedvezmények, kötelezettségek megállapításával és teljesítésével, az állampolgári jogok és kötelezettségek teljesítésével kapcsolatosan, nemzetbiztonsági okokból, az Nkt.-ben meghatározott nyilvántartások kezelése céljából, a célnak megfelelő mértékben, célhoz kötötten kezelhetik. A pedagógusigazolványra jogosultak esetében a pedagógusigazolvány kiállításához szükséges valamennyi adat a KIR adatkezelője, a pedagógusigazolvány elkészítésében közreműködők részére továbbítható. |
| **Adatkezelés időtartama** | A jelen pontban kezelt személyes adatokat a foglalkoztatási jogviszony megszűnésétől számított öt évig kezeli az Adatkezelő összhangban az Nftv., illetve az Nkt. előírásával.  Kivételt képeznek ez alól az egyéb jogszabályok által előírt ennél hosszabb őrzési idők. Így különösen a társadalombiztosítási nyugellátásról szóló 1997. évi LXXXI. törvény 99/A. § (1) bekezdése előírja, hogy a nyilvántartásra kötelezett (pl. a foglalkoztató) a biztosított, volt biztosított biztosítási jogviszonyával összefüggő, a szolgálati időről vagy a nyugellátás megállapítása során figyelembevételre kerülő keresetről, jövedelemről adatot tartalmazó munkaügyi iratokat a biztosítottra, volt biztosítottra irányadó öregségi nyugdíjkorhatár betöltését követő öt évig köteles megőrizni. |
| **Az adatszolgáltatás elmaradásának lehetséges következményei** | A fenti személyes adatok szolgáltatása jogszabályon, illetve bizonyos esetekben szerződéses kötelezettségen alapul, azokat az érintett nem köteles megadni. A kezelendő személyes adatok megadásának hiányában az MTE-nek nem áll módjában elvégezni az adatkezelés vonatkozó célja szerinti feladatot, így lehetséges, hogy az a jogviszony létesítésének vagy fenntartásának akadálya lesz. |
| 1. **A foglalkoztatáshoz és az oktatási tevékenységhez kapcsolódó további adatkezelések** | |
| **II./1.** | **Vagyonnyilatkozatok** |
| **Adatkezelés célja** | Az egyes vagyonnyilatkozattételi kötelezettségekről szóló 2007 évi CLII. törvény által elrendelt nyilatkoztatás végrehajtása. |
| **Kezelt személyes adatok köre** | A 2007 évi CLII. törvény által előírt személyes adatok, így például a jövedelemmel, ingatlantulajdonnal, tartozásokkal kapcsolatos személyes adatok. |
| **Adatkezelés jogalapja** | Az Adatkezelőre vonatkozó jogi kötelezettség teljesítése (GDPR 6. cikk (1) bekezdés c) pontja) a 2007 évi CLII törvény alapján. |
| **Hozzáférésre jogosultak** | MTE erre feljogosított munkatársai, olyan mértékben, ami az ellátott pozíció, feladatkör teljesítéséhez elengedhetetlenül szükséges, továbbá a 2007 évi CLII. törvényben meghatározottak. |
| **A személyes adatok címzettjei** | A személyes adatok főszabály szerint nem kerülnek továbbításra harmadik személyek részére. Vagyonosodási vizsgálat megindítása esetén a vonatkozó személyes adatok továbbításra kerülhetnek a rendőrség vagy más hatóság részére, továbbá a munkáltató által kijelölt személyek részére (pl. vizsgáló bizottsági tagok). |
| **Adatkezelés időtartama** | A jelen pontban kezelt személyes adatokat a kötelezettséget megalapozó jogviszony, beosztás, munka- vagy feladatkör megszűnésétől számított három évig kezeli az Adatkezelő összhangban a 2007 évi CLII. törvény előírásával. |
| **Az adatszolgáltatás elmaradásának lehetséges következményei** | A fenti személyes adatok szolgáltatása jogszabályon alapul, azokat az érintett köteles megadni.  A 2007 évi CLII. törvény értelmében annak, aki vagyonnyilatkozat-tételi kötelezettségének a teljesítését megtagadja, a vagyonnyilatkozat-tételi kötelezettséget megalapozó megbízatását vagy jogviszonyát - az arra vonatkozó, külön jogszabályban meghatározott megszüntetési okoktól függetlenül - meg kell szüntetni, és a jogviszony megszűnésétől számított három évig közszolgálati, kormányzati szolgálati, állami szolgálati jogviszonyt nem létesíthet, valamint az e törvény szerinti vagyonnyilatkozat-tételi kötelezettséget megalapozó munkakört, feladatkört, tevékenységet vagy beosztást nem láthat el. |
| **II./2.** | **Telefonhasználat** |
| **Adatkezelés célja** | Az MTE tulajdonában álló vezetékes és mobiltelefonok használatára előírt rendelkezések betartásának ellenőrzése, amely az MTE jogos érdeke. |
| **Kezelt személyes adatok köre** | A dolgozó neve, munkaköre, havi keretének nagysága, a mobiltelefon adatai (pl. hívószám, SIM kártya száma, IMEI-szám, PIN és PUK kód) és a kiadás/visszavétel dátuma, esetleges kereten felüli számlázási adatok. |
| **Adatkezelés jogalapja** | Az Adatkezelő jogos érdeke (GDPR 6. cikk (1) bekezdés f) pontja). |
| **Hozzáférésre jogosultak** | MTE erre feljogosított munkatársai, olyan mértékben, ami az ellátott pozíció, feladatkör teljesítéséhez elengedhetetlenül szükséges. |
| **A személyes adatok címzettjei** | A személyes adatok nem kerülnek továbbításra harmadik személyek részére. |
| **Adatkezelés időtartama** | A jelen pontban kezelt személyes adatokat a foglalkoztatás megszűnésétől számított három évig kezeli az Adatkezelő. |
| **II./3.** | **Elektronikus beléptető rendszer** |
| **Adatkezelés célja** | A személy- és vagyonvédelem, a jogosulatlan belépés megelőzésének és bűnmegelőzés hatékonyságának fokozása. |
| **Kezelt személyes adatok köre** | Az elektronikus beléptető rendszer működtetéséhez a következő személyes adatok kerülnek kezelésre: név, belépés/kilépés időpontja. |
| **Az adatkezelés jogalapja** | Az Adatkezelő ahhoz fűződő jogos érdeke (GDPR 6. cikk (1) bekezdés f) pontja), hogy megvédje a munkavállalói, a hallgatói és a működési területén tartózkodó partnerei személyes biztonságát, megakadályozza a területeire történő jogosulatlan belépést. |
| **Hozzáférésre jogosultak** | MTE erre feljogosított munkatársai, olyan mértékben, amely az ellátott munkakör, feladatkör teljesítéséhez elengedhetetlenül szükséges. |
| **A személyes adatok címzettjei** | A személyes adatok főszabály szerint nem kerülnek továbbításra harmadik személyek részére. Bűncselekmény elkövetésének gyanúja esetén a vonatkozó személyes adatok továbbításra kerülhetnek a rendőrség vagy más hatóság részére. |
| **Adatkezelés időtartama** | Az elektronikus beléptető rendszer működtetése során keletkezett adatokat (pl. a belépés időpontja)  a) rendszeres belépés esetén a belépésre való jogosultság megszűnésekor, de legkésőbb az adat keletkezésétől számított hat hónap elteltével,  b) alkalmi belépés esetén a távozástól számított 1 hét elteltével  az adatkezelő törli. |
| **Az adatszolgáltatás elmaradásának lehetséges következményei** | Az érintett nem köteles megadni a személyes adatokat. A kezelendő személyes adatok megadásának hiányában az MTE-nek nem áll módjában elvégezni az adatkezelés vonatkozó célja szerinti feladatot, ennek keretében megtagadhatja a belépést. |
| **II./4.** | **Munka- és tűzvédelem** |
| **Adatkezelés célja** | Megfelelő munkakörülmények biztosítása, munkára képes állapot ellenőrzése, munkabalesetek megelőzése, kivizsgálása, továbbá hatósági adatszolgáltatás, és nyilvántartási kötelezettség teljesítése. |
| **Kezelt személyes adatok köre** | A munkavédelemről szóló 1993. évi XCIII. törvény, a munkavédelemről szóló 1993. évi XCIII. törvény egyes rendelkezéseinek végrehajtásáról szóló 5/1993. (XII.26.) MüM rendelet, valamint a kötelező egészségbiztosítás ellátásairól szóló 1997. évi LXXXIII. törvény és a kötelező egészségbiztosítás ellátásairól szóló 1997. évi LXXXIII. törvény végrehajtásáról szóló 217/1997. (XII.1.) Korm. rendelet, illetve az egészségügyi és a hozzájuk kapcsolódó személyes adatok kezeléséről és védelméről szóló 1997. évi XLVII. törvény szerinti adatkör.  Ilyenek például a munkavégzésre való alkalmasság megállapításához, továbbá a munkabalesetek, foglalkozási megbetegedések kivizsgálásához, nyilvántartásához és a szükséges munkavédelmi intézkedések megtételéhez szükséges személyes adatok (pl. név, születési név, anyja neve, állandó lakcíme, tartózkodási helye, TAJ szám, munkakör, FEOR szám, telefonszám, születési hely, idő). |
| **Adatkezelés jogalapja** | Az Adatkezelőre vonatkozó jogi kötelezettség teljesítése (GDPR 6. cikk (1) bekezdés c) pontja, valamint a 9. cikk (2) bekezdésének h) pontja). |
| **Hozzáférésre jogosultak** | MTE erre feljogosított munkatársai, olyan mértékben, ami az ellátott pozíció, feladatkör teljesítéséhez elengedhetetlenül szükséges. |
| **A személyes adatok címzettjei** | Pannon Tűzvédelmi Kft. (2241 Sülysáp, Forrói u. 14, Adószám: 23101827-2-13, Cégjegyzékszám: 13-09-143463, Képv.: Deák Barnabás József) munkahelyi balesetek esetén. |
| **Adatkezelés időtartama** | Az Nftv.-ben illetőleg egyéb, az MTE-re kötelező érvényű jogszabályok előírásaiban meghatározott időtartam. |
| **Az adatszolgáltatás elmaradásának lehetséges következményei** | A fenti személyes adatok szolgáltatása jogszabályon alapul, azokat az érintett nem köteles megadni. A kezelendő személyes adatok megadásának hiányában az MTE-nek nem áll módjában elvégezni az adatkezelés vonatkozó célja szerinti feladatot. |
| **II./5.** | **Foglalkozás-egészségügyi alapszolgáltatás (üzemorvos)** |
| **Adatkezelés célja** | A munkavállalók részére a munkavédelemről szóló 1993 évi XCIII. törvény 58.§-a által kötelezően előírt, valamint a foglalkozás-egészségügyi szolgálatról szóló 89/1995. (VII. 14.) Korm. rendeletben, és a munkaköri, szakmai, illetve személyi higiénés alkalmasság orvosi vizsgálatáról és véleményezéséről szóló 33/1998. (VI. 24.) NM rendeletben meghatározottaknak megfelelően foglalkozás-egészségügyi alapszolgáltatás biztosítása (munkakör alkalmassági vizsgálatok végzése, foglalkozási megbetegedések kivizsgálása, munkakörülmények egészségkárosító hatásainak vizsgálata, egyéni védőeszközökkel kapcsolatos tanácsadás stb.). |
| **Kezelt személyes adatok köre** | Azon adatok, amelyek kezelése elengedhetetlenül szükséges ahhoz, hogy a munkáltató a jogszabály által előírt kötelezettségeinek eleget tegyen. Ilyenek például név, születési hely, idő, lakcím, TAJ szám, munkakör. |
| **Adatkezelés jogalapja** | Az Adatkezelőre vonatkozó jogi kötelezettség teljesítése (GDPR 6. cikk (1) bekezdés c) pontja, valamint a 9. cikk (2) bekezdésének h) pontja). |
| **Hozzáférésre jogosultak** | MTE erre feljogosított munkatársai, olyan mértékben, ami az ellátott pozíció, feladatkör teljesítéséhez elengedhetetlenül szükséges. |
| **A személyes adatok címzettjei** | Üzemorvos: Tatai Med Egészségügyi Szolgáltató Kft. (székhely: 1147 Budapest Deés u. 7., cégjegyzékszám: 01-09-362160, adószám: 10942370-2-42). |
| **Adatkezelés időtartama** | Az Nftv.-ben illetőleg egyéb, az Adatkezelőre kötelező érvényű jogszabályok előírásaiban meghatározott idő. |
| **Az adatszolgáltatás elmaradásának lehetséges következményei** | A fenti személyes adatok szolgáltatása jogszabályon alapul, azokat az érintett nem köteles megadni. A kezelendő személyes adatok megadásának hiányában az MTE-nek nem áll módjában elvégezni az adatkezelés vonatkozó célja szerinti feladatot. |
| **II./6.** | **Saját gépjármű hivatalos célú használata** |
| **Adatkezelés célja** | A munkába járáshoz, illetve hivatali célra használt saját tulajdonú gépjármű után a személyi jövedelemadóról szóló 1995. évi CXVII. törvényben meghatározott költségtérítés elszámolása, továbbá a gépjármű használattal összefüggésben az intézmény számára előírt jogszabályi kötelezettségek teljesítése. |
| **Kezelt személyes adatok köre** | A személyi jövedelemadóról szóló 1995. évi CXVII. törvény alapján szükséges személyes adatok. Ilyenek pl. név, születési hely és idő, adószám, lakcím, anyja neve, a forgalmi engedély adatai. |
| **Adatkezelés jogalapja** | Az Adatkezelőre vonatkozó jogi kötelezettség teljesítése (GDPR 6. cikk (1) bekezdés c) pontja). |
| **Hozzáférésre jogosultak** | MTE erre feljogosított munkatársai, olyan mértékben, ami az ellátott pozíció, feladatkör teljesítéséhez elengedhetetlenül szükséges. |
| **A személyes adatok címzettjei** | A személyes adatok nem kerülnek továbbításra harmadik személyek részére. |
| **Adatkezelés időtartama** | Az Adatkezelőre kötelező érvényű jogszabályok előírásaiban meghatározott idő, főszabály szerint 8 év. |
| **Az adatszolgáltatás elmaradásának lehetséges következményei** | A fenti személyes adatok szolgáltatása jogszabályon alapul, azokat az érintett nem köteles megadni. A kezelendő személyes adatok megadásának hiányában az MTE-nek nem áll módjában elvégezni az adatkezelés vonatkozó célja szerinti feladatot. |
| **II./7.** | **MTE weboldalán az oktatókra és az MTE egyes tisztségviselőire vonatkozó fénykép és személyes adatok megjelenítése** |
| **Adatkezelés célja** | Az intézmény szakmai tevékenysége színvonalának az oktatók közzétett adatain keresztül történő prezentálása, az intézmény presztízsének, jó hírnevének megerősítése, emelése annak bemutatásával, hogy oktatói karának tagjai magas szakképzettségű, kiváló tehetségű, a művészeti tevékenység művelése és oktatása iránt elkötelezett, elismert szakemberek. Az MTE egyes tisztségviselői tekintetében pedig az ő bemutatásuk a honlap látogatói részére, továbbá egyúttal az MTE vezetői tekintetében az Infotv. és más jogszabály szerinti közzétételi kötelezettség teljesítése. |
| **Kezelt személyes adatok köre** | Oktató neve, képmása (fényképe), oktatott tárgy, végzettségre, szakképzettségre vonatkozó adatok, nyelvismeret, pályafutás, betöltött munkakörök, elismerések, főbb szerepek, vezetői megbízás adatai (ideértve a beosztást és elérhetőséget), kutatási tevékenységre vonatkozó adatok, alkotó tevékenységre vonatkozó adatok.  A weboldalon szereplő tisztségviselők neve, képmása (fényképe), beosztása, elérhetősége (telefonszám, e-mail cím), és a weboldalon feltüntetett egyéb szakmai adatok. |
| **Adatkezelés jogalapja** | Az Adatkezelő oktatási tevékenységének, működésének az oktatói, illetve az egyes tisztségviselői személyén keresztül történő bemutatásához, promótálásához fűződő jogos érdeke (GDPR 6. cikk (1) bekezdés f) pontja).  Az Adatkezelő azon vezetői tekintetében, akik esetében ezen az úton kerül sor az Infotv. szerinti közzétételi kötelezettség teljesítésére, az adatkezelés jogalapja jogi kötelezettség teljesítése (GDPR 6. cikk (1) bekezdés c) pontja) az Infotv. 37.§ (1) bekezdése és 1. melléklet I/3.alapján az ott előírt személyes adatok tekintetében. |
| **Hozzáférésre jogosultak** | A honlap látogatói. |
| **A személyes adatok címzettjei** | A személyes adatok nem kerülnek továbbításra harmadik személyek részére. |
| **Adatkezelés időtartama** | Az oktatói, illetve az egyéb munkakör, feladatkör betöltésére irányuló jogviszony MTE-vel történő fennállása alatt. |
| **Az adatszolgáltatás elmaradásának lehetséges következményei** | Az érintett nem köteles megadni a személyes adatokat. A kezelendő személyes adatok megadásának hiányában az MTE-nek nem áll módjában elvégezni az adatkezelés vonatkozó célja szerinti feladatot. |

1. ADATBIZTONSÁGI INTÉZKEDÉSEK

Az Adatkezelő a kezelt személyes adatokat papíralapon, illetve a székhelyén található szervereken tárolja. A személyes adatok tárolásához az Adatkezelő más szolgáltatását nem veszi igénybe, adatfeldolgozót nem bíz meg. Az Adatkezelő megfelelő informatikai, technikai és személyi intézkedésekkel gondoskodik arról, hogy az általa kezelt személyes adatokat védje többek között a jogosulatlan hozzáférés ellen vagy azok jogosulatlan megváltoztatása ellen. Az elektronikusan tárolt adatok védelméről az MTE Informatikai Szabályzata rendelkezik.

1. AZ ÖNT MEGILLETŐ JOGOSULTSÁGOK
   1. **Az Önt megillető jogosultságok rövid összefoglalása (a jogosultságok részletes kifejtését a következő pont tartalmazza):**
2. az átlátható tájékoztatáshoz való jog **- Ön bármikor kérhet tájékoztatást személyes adatainak kezeléséről;**
3. a személyes adataihoz való hozzáférés joga **- Ön bármikor hozzáférhet az általunk kezelt személyes adataihoz és az adatkezelés részleteihez;**
4. a személyes adatai helyesbítéséhez való jog **- ha pontatlanul kezeljük a** **személyes adatait, kérjük, jelezze, és helyesbítjük azt;**
5. a személyes adatai törléséhez való jog („az elfeledtetéshez való jog”) és az adatkezelés korlátozásához való jog **– Ön bizonyos esetekben jogosult kérni, hogy törljük a kezelt személyes adatait, illetve mindössze tároljuk azokat más adatkezelési művelet végrehajtása nélkül;**
6. adathordozhatósághoz való jog (csak a hozzájárulás vagy szerződés alapján kezelt adatok vonatkozásában, automatikus adatkezelés esetén) – **amennyiben szüksége van rá, elektronikus formátumban átadjuk az Ön részére a személyes adatait;**
7. tiltakozáshoz való jog **- Ön bármikor tiltakozhat személyes adatainak jogos érdeken alapuló kezelése ellen;**
8. a jogorvoslathoz való jog **- jogainak megsértése esetén az adatvédelmi tisztviselőhöz vagy a Nemzeti Adatvédelmi és Információszabadság Hatósághoz vagy bírósághoz fordulhat**.

**Hová fordulhat, ha jogorvoslattal szeretne élni, vagy ha kérdése van?**

Kérdéssel, kéréssel az Adatkezelő adatvédelmi tisztviselőjéhez

**Az adatvédelmi tisztviselő:**

Rendeki-Kovács Ügyvédi Iroda

e-mail cím: [dpo@mte.eu](mailto:dpo@mte.eu)

Panasszal a Nemzeti Adatvédelmi és Információszabadság Hatósághoz

**A Nemzeti Adatvédelmi és Információszabadság Hatóság elérhetősége:**

1055 Budapest, Falk Miksa utca 9-11.

Honlap: [www.naih.hu](http://www.naih.hu)

Tel.: +36-1-391-1400

Adatainak védelme érdekében pert indíthat

az Adatkezelővel mint alperessel szemben az Ön választása szerint annak székhelye vagy az Ön mint érintett lakóhelye szerint illetékes **törvényszék** előtt, amely az ügyben soron kívül jár el. Az Adatkezelő székhelye szerint a perre a Fővárosi Törvényszék rendelkezik illetékességgel.

* 1. **Az érintettek adatkezeléssel kapcsolatos jogainak és jogorvoslati lehetőségeinek részletes ismertetése**

Az adatkezeléssel érintett (a továbbiakban: érintett) adatkezeléssel összefüggő jogainak és jogorvoslati lehetőségeinek ismerete azért fontos, mert az adatkezelő személyes adatokat kezel.

**Személyes adatnak minősül** minden olyan információ, ami alapján az érintett azonosítható. Így személyes adat nem csak az érintett neve, azonosító jele, hanem bármely vele összefüggésbe hozható információ[[1]](#footnote-1).

A GDPR „Az érintettek jogai” című III. fejezetében meghatározott rendelkezések szerint **az érintettet az alábbi jogok illetik meg**:

1. Tájékoztatáshoz való jog (GDPR 12-14. cikk)

Az Adatkezelő megfelelő intézkedéseket hoz annak érdekében, hogy az érintett részére a személyes adatai kezelésére vonatkozó, a GDPR 13. és 14. cikkeiben említett valamennyi információt, és a 15–22. és 34. cikk szerinti minden egyes tájékoztatást tömör, átlátható, érthető és könnyen hozzáférhető formában, világosan és közérthetően megfogalmazva megadja. Az Adatkezelő a jelen dokumentummal tesz eleget az itt írt adatkezelések tekintetében a tájékoztatási kötelezettségének.

A hozzájárulás visszavonásához való jog: Ha az adatkezelés az érintett hozzájárulásán alapul (vagyis GDPR 6. cikk (1) bekezdésének a) pontján vagy 9. cikk (2) bekezdésének a) pontján alapuló adatkezelés esetén), az érintett jogosult arra, hogy hozzájárulását bármikor visszavonja. A hozzájárulás visszavonása nem érinti a hozzájáruláson alapuló, a visszavonás előtti adatkezelés jogszerűségét.

1. Az érintett hozzáférési joga (GDPR 15. cikk)

Az érintett jogosult arra, hogy az Adatkezelőtől visszajelzést kapjon arra vonatkozóan, hogy személyes adatainak kezelése folyamatban van-e, és ha ilyen adatkezelés folyamatban van, jogosult arra, hogy a személyes adatokhoz és a következő információkhoz hozzáférést kapjon:

* az adatkezelés céljai;
* az érintett személyes adatok kategóriái;
* azon címzettek vagy címzettek kategóriái, akikkel, illetve amelyekkel a személyes adatokat közölték vagy közölni fogják, ideértve különösen a harmadik országbeli címzetteket, illetve a nemzetközi szervezeteket;
* a személyes adatok tárolásának tervezett időtartama;
* a helyesbítés, törlés vagy adatkezelés korlátozásának és a tiltakozás joga;
* a felügyeleti hatósághoz címzett panasz benyújtásának joga;
* az adatforrásokra vonatkozó információ;
* az automatizált döntéshozatal ténye, ideértve a profilalkotást is, valamint az alkalmazott logikára és arra vonatkozó érthető információk, hogy az ilyen adatkezelés milyen jelentőséggel bír, és az érintettre nézve milyen várható következményekkel jár.

Személyes adatok harmadik országba vagy nemzetközi szervezet részére történő továbbítása esetén az érintett jogosult arra, hogy tájékoztatást kapjon a továbbításra vonatkozó megfelelő garanciákról.

Az Adatkezelő az adatkezelés tárgyát képező személyes adatok másolatát az érintett rendelkezésére bocsátja. Az érintett által kért további másolatokért az adatkezelő az adminisztratív költségeken alapuló, észszerű mértékű díjat számíthat fel. Az információkat az Adatkezelő az érintett kérelme szerint, de elsősorban elektronikus formában szolgáltatja.

A tájékozódáshoz való jog elsősorban írásban (ideértve az elektronikus formátumot is) az Adatkezelő fent megjelölt elérhetőségein keresztül gyakorolható, és az érintett személyazonosságának hitelt érdemlő igazolását és azonosítását követően kerül rá sor.

1. Az érintett adatainak helyesbítéséhez való jog (GDPR 16. cikk)

Az érintett kérheti az Adatkezelő által kezelt, rá vonatkozó pontatlan személyes adatok helyesbítését és a hiányos személyes adatok kiegészítését, amelynek az Adatkezelő indokolatlan késedelem nélkül köteles eleget tenni.

1. A törléshez való jog - „elfeledtetéshez való jog” (GDPR 17. cikk)

Az érintett az alábbi indokok valamelyikének fennállása esetén jogosult arra, hogy kérésére az Adatkezelő indokolatlan késedelem nélkül törölje a rá vonatkozó személyes adatokat:

* a személyes adatokra már nincs szükség abból a célból, amelyből azokat gyűjtötték vagy más módon kezelték;
* az érintett visszavonja az adatkezelés alapját képező hozzájárulását, és az adatkezelésnek nincs más jogalapja;
* az érintett tiltakozik az adatkezelés ellen, és nincs elsőbbséget élvező jogszerű ok az adatkezelésre (ha az alkalmazandó);
* a személyes adatokat jogellenesen kezelték;
* a személyes adatokat az adatkezelőre alkalmazandó uniós vagy tagállami jogban előírt jogi kötelezettség teljesítéséhez törölni kell;
* a személyes adatok gyűjtésére információs társadalommal összefüggő szolgáltatások kínálásával kapcsolatosan került sor.

Az adatok törlésére vonatkozó fenti szabály nem alkalmazandó, ha az adatkezelés szükséges:

* a véleménynyilvánítás szabadságához és a tájékozódáshoz való jog gyakorlása céljából;
* a személyes adatok kezelését előíró, az adatkezelőre alkalmazandó uniós vagy tagállami jog szerinti kötelezettség teljesítése, illetve közérdekből vagy az adatkezelőre ruházott közhatalmi jogosítvány gyakorlása keretében végzett feladat végrehajtása céljából;
* a népegészségügy területét érintő vagy archiválási, tudományos és történelmi kutatási célból vagy statisztikai célból, közérdek alapján; vagy
* jogi igények előterjesztéséhez, érvényesítéséhez, illetve védelméhez.

1. Az adatkezelés korlátozásához való jog (GDPR 18. cikk)

Az érintett kérésére az Adatkezelő korlátozza az adatkezelést, ha az alábbi feltételek valamelyike teljesül:

* az érintett vitatja a személyes adatok pontosságát, ez esetben a korlátozás arra az időtartamra vonatkozik, amely lehetővé teszi, a személyes adatok pontosságának ellenőrzését;
* az adatkezelés jogellenes, és az érintett ellenzi az adatok törlését, és ehelyett kéri azok felhasználásának korlátozását;
* az adatkezelőnek már nincs szüksége a személyes adatokra adatkezelés céljából, de az érintett igényli azokat jogi igények előterjesztéséhez, érvényesítéséhez vagy védelméhez; vagy
* az érintett tiltakozott az adatkezelés ellen; ez esetben a korlátozás arra az időtartamra vonatkozik, amíg megállapításra nem kerül, hogy az adatkezelő jogos indokai elsőbbséget élveznek-e az érintett jogos indokaival szemben.

Ha az adatkezelés korlátozás alá esik, a személyes adatokat a tárolás kivételével csak az érintett hozzájárulásával, vagy jogi igények előterjesztéséhez, érvényesítéséhez vagy védelméhez, vagy más természetes vagy jogi személy jogainak védelme érdekében, vagy az Unió, illetve valamely tagállam fontos közérdekéből lehet kezelni.

Az Adatkezelő az érintettet az adatkezelés korlátozásának feloldásáról előzetesen tájékoztatja.

1. A személyes adatok helyesbítéséhez vagy törléséhez, illetve az adatkezelés korlátozásához kapcsolódó értesítési kötelezettség (GDPR 19. cikk)

Az Adatkezelő minden olyan címzettet tájékoztat a helyesbítésről, a törlésről vagy az adatkezelés korlátozásáról, akivel, illetve amellyel a személyes adatot közölték, kivéve, ha ez lehetetlennek bizonyul, vagy aránytalanul nagy erőfeszítést igényel. Az érintettet kérésére az Adatkezelő tájékoztatja e címzettekről.

1. Adathordozhatósághoz való jog (GDPR 20. cikk)

Az érintett jogosult arra, hogy a rá vonatkozó, általa az Adatkezelő rendelkezésére bocsátott személyes adatokat tagolt, széles körben használt, géppel olvasható formátumban megkapja, és ezeket az adatokat egy másik adatkezelőnek továbbítsa, ha

* az adatkezelés a 6. cikk (1) bekezdésének a) pontja vagy a 9. cikk (2) bekezdésének a) pontja szerinti hozzájáruláson, vagy a 6. cikk (1) bekezdésének b) pontja szerinti szerződésen alapul; és
* az adatkezelés automatizált módon történik.

Az adatok hordozhatóságához való jog gyakorlása során az érintett jogosult arra, hogy – ha ez technikailag megvalósítható – kérje a személyes adatok adatkezelők közötti közvetlen továbbítását.

E jog gyakorlása nem sértheti az elfeledtetéshez való jogot. Az említett jog nem érintheti hátrányosan mások jogait és szabadságait.

1. Tiltakozáshoz való jog (GDPR 21. cikk)

Az érintett jogosult arra, hogy a saját helyzetével kapcsolatos okokból bármikor tiltakozzon személyes adatainak közérdekű vagy az adatkezelőre ruházott közhatalmi jogosítvány gyakorlásának keretében végzett feladat végrehajtásához szükséges adatkezelés, vagy az adatkezelő vagy egy harmadik fél jogos érdekeinek érvényesítéséhez szükséges kezelése ellen, ideértve az említett rendelkezéseken alapuló profilalkotást is. Tiltakozás esetén az adatkezelő a személyes adatokat nem kezelheti tovább, kivéve, ha azt olyan kényszerítő erejű jogos okok indokolják, amelyek elsőbbséget élveznek az érintett érdekeivel, jogaival és szabadságaival szemben, vagy amelyek jogi igények előterjesztéséhez, érvényesítéséhez vagy védelméhez kapcsolódnak.

Ha a személyes adatok kezelése közvetlen üzletszerzés (ún. direkt marketing) érdekében történik, az érintett jogosult arra, hogy bármikor tiltakozzon a rá vonatkozó személyes adatok e célból történő kezelése ellen, ideértve a profilalkotást is, amennyiben az a közvetlen üzletszerzéshez kapcsolódik. Ha az érintett tiltakozik a személyes adatok közvetlen üzletszerzés érdekében történő kezelése ellen, akkor a személyes adatok a továbbiakban e célból nem kezelhetők.

1. Automatizált döntéshozatal esetén az érintettet megillető jog (GDPR 22. cikk)

Az érintett jogosult arra, hogy ne terjedjen ki rá az olyan, kizárólag automatizált adatkezelésen – ideértve a profilalkotást is – alapuló döntés hatálya, amely rá nézve joghatással járna vagy őt hasonlóképpen jelentős mértékben érintené.

Nem alkalmazható a fenti jogosultság, ha az adatkezelés

* az érintett és az Adatkezelő közötti szerződés megkötése vagy teljesítése érdekében szükséges;
* meghozatalát az Adatkezelőre alkalmazandó olyan uniós vagy tagállami jog teszi lehetővé, amely az érintett jogainak és szabadságainak, valamint jogos érdekeinek védelmét szolgáló megfelelő intézkedéseket is megállapít; vagy
* az érintett kifejezett hozzájárulásán alapul.

**Az Adatkezelő eljárása az érintett joggyakorlása esetén:**

Az Adatkezelő indokolatlan késedelem nélkül, de mindenféleképpen a kérelem beérkezésétől számított egy hónapon belül tájékoztatja az érintettet a GDPR 15–22. cikk szerinti kérelem nyomán hozott intézkedésekről. Szükség esetén, figyelembe véve a kérelem összetettségét és a kérelmek számát, ez a határidő további két hónappal meghosszabbítható.

A határidő meghosszabbításáról az Adatkezelő a késedelem okainak megjelölésével a kérelem kézhezvételétől számított egy hónapon belül tájékoztatja az érintettet. Ha az érintett elektronikus úton nyújtotta be a kérelmet, a tájékoztatás elektronikus úton kerül megadásra, kivéve, ha az érintett azt másként kéri.

Ha az Adatkezelő nem tesz intézkedéseket az érintett kérelme nyomán, késedelem nélkül, de legkésőbb a kérelem beérkezésétől számított egy hónapon belül tájékoztatja az érintettet az intézkedés elmaradásának okairól, valamint arról, hogy az érintett panaszt nyújthat be valamely felügyeleti hatóságnál, és élhet bírósági jogorvoslati jogával.

Az Adatkezelő a kért információkat és tájékoztatást, illetve intézkedést díjmentesen biztosítja. Ha az érintett kérelme egyértelműen megalapozatlan vagy – különösen ismétlődő jellege miatt – túlzó, az adatkezelő, figyelemmel a kért információ vagy tájékoztatás nyújtásával vagy a kért intézkedés meghozatalával járó adminisztratív költségekre észszerű díjat számolhat fel, vagy megtagadhatja a kérelem alapján történő intézkedést.

Az Adakezelő minden olyan címzettet tájékoztat az általa végzett valamennyi helyesbítésről, törlésről vagy adatkezelés-korlátozásról, akivel, illetve amellyel a személyes adatot közölték, kivéve, ha ez lehetetlennek bizonyul, vagy aránytalanul nagy erőfeszítést igényel. Az érintettet kérésére az Adatkezelő tájékoztatja e címzettekről.

Az Adatkezelő az adatkezelés tárgyát képező személyes adatok másolatát az érintett rendelkezésére bocsátja. Az érintett által kért további másolatokért az Adatkezelő az adminisztratív költségeken alapuló, észszerű mértékű díjat számíthat fel. Ha az érintett elektronikus úton nyújtotta be a kérelmet, az információk elektronikus formátumban kerülnek rendelkezésre bocsátásra, kivéve, ha az érintett másként kéri.

**Az adatkezeléssel kapcsolatos jogérvényesítési lehetősége:**

**Adatkezeléssel kapcsolatos kérdése, kérése esetén fordulhat az Adatkezelő adatvédelmi tisztviselőjéhez:**

Rendeki-Kovács Ügyvédi Iroda

e-mail cím: [dpo@mte.eu](mailto:dpo@mte.eu)

Ha Ön úgy ítéli meg, hogy az Adatkezelő a személyes adatainak kezelése során megsértette a hatályos adatvédelmi követelményeket, akkor

* panasszal lehet élni a Nemzeti Adatvédelmi és Információszabadság Hatóságnál (a továbbiakban: NAIH):

Székhely: 1055 Budapest, Falk Miksa utca 9-11.

Levelezési cím: 1363 Budapest, Pf. 9.

E-mail: [ugyfelszolgalat@naih.hu](mailto:ugyfelszolgalat@naih.hu)

Honlap: [www.naih.hu](http://www.naih.hu)

Tel.: +36-1-391-1400

vagy

* lehetősége van adatainak védelme érdekében az Adatkezelővel mint alperessel szemben (az érintett választása szerint az alperes székhelye vagy az érintett lakóhelye szerint illetékes) bírósághoz fordulni, amely az ügyben soron kívül jár el. Az Adatkezelő székhelye szerint a perre a Fővárosi Törvényszék rendelkezik illetékességgel.

1. **személyes adat**: GDPR 4. cikk, 1. pont: azonosított vagy azonosítható természetes személyre („érintett”) vonatkozó bármely információ; azonosítható az a természetes személy, aki közvetlen vagy közvetett módon, különösen valamely azonosító, például név, szám, helymeghatározó adat, online azonosító vagy a természetes személy testi, fiziológiai, genetikai, szellemi, gazdasági, kulturális vagy szociális azonosságára vonatkozó egy vagy több tényező alapján azonosítható; [↑](#footnote-ref-1)